આપણી સરહદનું રક્ષણ કરતા દેશના સૈનિકો કેટલા તણાવમાં જીવે છે તેનો એક આઘાતજનક ખુલાસો થયો છે. દર વર્ષે 100 કરતા વધુ જવાનો આત્મહત્યા કરે છે. વર્ષ 2016માં વિવિધ પરિસ્થિતિઓમાં 125 જવાનોએ આત્મહત્યા કરી હતી. શુક્રવારે લોકસભામાં એક સવાલનો જવાબ આપતા રક્ષા રાજ્યમંત્રી સુભાષ ભામરેએ જણાવ્યું કે, “101 સૈનિક, 19 એરમેન અને 5 નાવિકોએ ગયા વર્ષે આત્મહત્યા કરી હતી.” આ ઉપરાંત જવાનોની હત્યાના 3 ગંભીર કિસ્સા પણ પ્રકાશમાં આવ્યા છે.